Пресстөө

Пресстөө – 1) материалды тыгыздоо (айрым учурда белгилүү форма берүү) максатында аны басым менен иштетүү ыкмасы; 2) металлдарды басым менен иштетүү ыкмасы; басым контейнердин туюк көңдөйүндөгү металлды матрица каналы аркылуу кысат; мында металлдын формасы жана өлчөмү пресстелүүчү түспөлдүн кесилиши боюнча аныкталат; 3) пресс-формада пластмасса жана резина буюмдарын алуу ыкмасы; белгилүү басымда кармап, ал буюмду ысытууда жумшарат. Түздөн-түз компресстик пресстөөдө материал пресс-формада ысытылат, ал эми куюп (трансферлүү) пресстөөдө камерада ысытылып, андан кийин ал материал литник каналы деп аталуучу канал боюнча пресс-формага ныкталып басылат. 
Категория: Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9